**ՆԱԽԱԳԻԾ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ ՈՒ Մ**

**----- ----------- 2018 թվականի N ----- -Ն**

**ԱՇԽԱՏԱՆՔԻ ԵՎ ՍՈՑԻԱԼԱԿԱՆ ՀԱՐՑԵՐԻ ՆԱԽԱՐԱՐՈՒԹՅԱՆ ԵՆԹԱԿԱՅՈՒԹՅԱՆ ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻՆ ԱՄՐԱՑՎԱԾ ԵՎ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՇԽԱՏԱՆՔԻ ԵՎ ՍՈՑԻԱԼԱԿԱՆ ՀԱՐՑԵՐԻ ՆԱԽԱՐԱՐՈՒԹՅԱՆ ԱՇԽԱՏԱԿԱԶՄ» ՊԵՏԱԿԱՆ ԿԱՌԱՎԱՐՉԱԿԱՆ ՀԻՄՆԱՐԿԻ ՀԱՇՎԵԿՇՌՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2003-2007 ԹՎԱԿԱՆՆԵՐԻ ՊԵՏԱԿԱՆ ԲՅՈՒՋԵՆԵՐԻ «ՊԵՏԱԿԱՆ ԱՋԱԿՑՈՒԹՅՈՒՆ ՀՀ ՄԱՆԿԱԿԱՆ ԽՆԱՄԱԿԱԼԱԿԱՆ ԿԱԶՄԱԿԵՐՊՈՒԹՅՈՒՆՆԵՐԻ ՇՐՋԱՆԱՎԱՐՏՆԵՐԻՆ»** **ԾՐԱԳՐԻ ՄՆԱՑՈՐԴ ՀԱՇՎԱՌՎԱԾ ԳՈՒՅՔԸ ՈՐՊԵՍ ԲՆԱԻՐԱՅԻՆ ՕԳՆՈՒԹՅՈՒՆ ՏՐԱՄԱԴՐԵԼՈՒ ԿԱՐԳՆ ՈՒ ՊԱՅՄԱՆՆԵՐԸ ՀԱՍՏԱՏԵԼՈՒ, ՈՐՊԵՍ ԲՆԱԻՐԱՅԻՆ ՕԳՆՈՒԹՅՈՒՆ ԳՈՒՅՔ ՏՐԱՄԱԴՐԵԼՈՒ, ԳՈՒՅՔ ՆՎԻՐԱԲԵՐԵԼՈՒ ԵՎ ԳՈՒՅՔ ԱՄՐԱՑՆԵԼՈՒ ՄԱՍԻՆ**

Ղեկավարվելով Հայաստանի Հանրապետության Քաղաքացիական օրենսգրքի 605-րդ հոդվածով, «Սոցիալական աջակցության մասին» Հայաստանի Հանրապետության օրենքի 11-րդ հոդվածով, «Պետական ոչ առևտրային կազմակերպությունների մասին» Հայաստանի Հանրապետության օրենքի 5-րդ հոդվածի 1-ին և 2-րդ մասերով՝ **Կառավարությունը որոշում է.**

1. Հաստատել՝
2. աշխատանքի և սոցիալական հարցերի նախարարության (այսուհետ՝ նախարարություն) ենթակայության պետական ոչ առևտրային կազմակերպություններին ամրացված և «Հայաստանի Հանրապետության աշխատանքի և սոցիալական հարցերի նախարարության աշխատակազմ» պետական կառավարչական հիմնարկի հաշվեկշռում Հայաստանի Հանրապետության 2003-2007 թվականների պետական բյուջեների «Պետական աջակցություն Հայաստանի Հանրապետության մանկական խնամակալական կազմակերպությունների շրջանավարտներին» ծրագրի (այսուհետ՝ Ծրագիր) մնացորդ հաշվառված գույքը որպես բնաիրային օգնություն տրամադրելու կարգն ու պայմանները՝ համաձայն N1 հավելվածի.
3. ծրագրի մնացորդ հաշվառված գույքից՝ նախարարության ենթակայության բնակչության սոցիալական պաշտպանության հաստատություն (երեխաների խնամքի և պաշտպանության գիշերօթիկ հաստատություն և մանկատուն) հանդիսացող պետական ոչ առևտրային կազմակերպությունների վերանվանման կամ վերակազմակերպման արդյունքում ընտանիք տեղափոխված երեխաների ընտանիքներին որպես բնաիրային օգնություն տրամադրվող գույքի ցանկը, համաձայն N 2 հավելվածի։
4. Աշխատանքի և սոցիալական հարցերի նախարարին՝ ծրագրի մնացորդ հաշվառված գույքից՝ համաձայն N 3 հավելվածի, օրենսդրությամբ սահմանված կարգով նվիրաբերել «Հայկական Կարիտաս» բարեսիրական հասարակական կազմակերպությանը՝ Վանաձոր քաղաքում կյանքի դժվարին իրավիճակում հայտնված երեխաներին ընտանեկան խնամքի այլընտրանքային ծառայությունների տրամադրման համար կազմակերպվող «Փոքր տան» կահավորման նպատակով։
5. «Երեխայի և ընտանիքի աջակցության կենտրոն» պետական ոչ առևտրային կազմակերպությանն ամրացված և վերանվանման արդյունքում կազմակերպության նոր գործառույթների իրականացման համար ոչ անհրաժեշտ գույքը հետ վերցնել և ամրացնել «Վարդենիսի նյարդահոգեբանական տուն-ինտերնատ» պետական ոչ առևտրային կազմակերպությանը՝ համաձայն N 4 հավելվածի։

4. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

Հավելված N 1  
ՀՀ կառավարության 2018 թվականի  
հունիսի -ի N -Ն որոշման

**ԱՇԽԱՏԱՆՔԻ ԵՎ ՍՈՑԻԱԼԱԿԱՆ ՀԱՐՑԵՐԻ ՆԱԽԱՐԱՐՈՒԹՅԱՆ ԵՆԹԱԿԱՅՈՒԹՅԱՆ ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻՆ ԱՄՐԱՑՎԱԾ ԵՎ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՇԽԱՏԱՆՔԻ ԵՎ ՍՈՑԻԱԼԱԿԱՆ ՀԱՐՑԵՐԻ ՆԱԽԱՐԱՐՈՒԹՅԱՆ ԱՇԽԱՏԱԿԱԶՄ» ՊԵՏԱԿԱՆ ԿԱՌԱՎԱՐՉԱԿԱՆ ՀԻՄՆԱՐԿԻ ՀԱՇՎԵԿՇՌՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2003-2007 ԹՎԱԿԱՆՆԵՐԻ ՊԵՏԱԿԱՆ ԲՅՈՒՋԵՆԵՐԻ «ՊԵՏԱԿԱՆ ԱՋԱԿՑՈՒԹՅՈՒՆ ՀՀ ՄԱՆԿԱԿԱՆ ԽՆԱՄԱԿԱԼԱԿԱՆ ԿԱԶՄԱԿԵՐՊՈՒԹՅՈՒՆՆԵՐԻ ՇՐՋԱՆԱՎԱՐՏՆԵՐԻՆ»** **ԾՐԱԳՐԻ ՄՆԱՑՈՐԴ ՀԱՇՎԱՌՎԱԾ ԳՈՒՅՔԸ ՈՐՊԵՍ ԲՆԱԻՐԱՅԻՆ ՕԳՆՈՒԹՅՈՒՆ ՏՐԱՄԱԴՐԵԼՈՒ ԿԱՐԳՆ ՈՒ ՊԱՅՄԱՆՆԵՐԸ**

1. Սույնով կարգավորվում են աշխատանքի և սոցիալական հարցերի նախարարության (այսուհետ՝ նախարարություն) ենթակայության բնակչության սոցիալական պաշտպանության հաստատություն (երեխաների խնամքի և պաշտպանության գիշերօթիկ հաստատություն կամ մանկատուն) հանդիսացող պետական ոչ առևտրային կազմակերպությունների (այսուհետ՝ կազմակերպություն) վերանվանման կամ վերակազմակերպման արդյունքում ազատված՝ դրանց նոր գործառույթների իրականացման համար ոչ անհրաժեշտ գույքը, ինչպես նաև Հայաստանի Հանրապետության 2003-2007 թվականների պետական բյուջեների «Պետական աջակցություն Հայաստանի Հանրապետության մանկական խնամակալական կազմակերպությունների շրջանավարտներին» ծրագրով նախատեսված միջոցների շրջանակներում ձեռք բերված և չօգտագործված մնացորդ գույքը, որպես բնաիրային օգնություն (այսուհետ` բնաիրային օգնություն), Կառավարության 2015 թվականի հունիսի 4-ի N582-Ն որոշման 4-րդ կետով սահմանված տարածքային մարմինների (այսուհետ՝ տարածքային մարմին) միջոցով կազմակերպությունից ընտանիք տեղափոխված երեխաների ընտանիքներին տրամադրելու կարգն ու պայմանները (այսուհետ՝ Կարգ):

2. Սույն Կարգի դրույթները չեն տարածվում այլ իրավական ակտերով կարգավորվող բնաիրային օգնության տրամադրման հետ կապված հարաբերությունների վրա:

3. Բնաիրային օգնությունը տրամադրվում է անձին (ընտանիքին, այլ սոցիալական խմբին)` հիմնական պահանջմունքները և սոցիալական կարիքները բավարարելու (կյանքի դժվարին իրավիճակը կանխարգելելու և (կամ) հաղթահարելու) նպատակով՝ հիմք ընդունելով անձի (ընտանիքի) գնահատված կարիքները:

4. Տարածքային մարմինը Կառավարության 2015 թվականի սեպտեմբերի 10-ի N1044-Ն որոշման հավելվածի 7-րդ կետով սահմանված կարգով կազմակերպությունում բնակվող երեխայի ընտանիք վերադարձնելու հնարավորության մասին տեղեկությունը ստանալուց հետո ձեռնարկում է Կառավարության 2015 թվականի սեպտեմբերի 10-ի N1061-Ն որոշման (այսուհետ՝ Որոշում) N1 հավելվածի 3-14-րդ կետերով նախատեսված լիազորությունների իրականացումը:

5. Տարածքային մարմինը Որոշման N1 հավելվածի 12-րդ կետով սահմանված անհատական սոցիալական ծրագրերում նկարագրված գույքային կարիքների հիման վրա կազմում է անհրաժեշտ գույքի հայտ-պահանջագիր՝ դրանում ներառելով՝ գույք ստացող ընտանիքի չափահաս անդամներից մեկի (այսուհետ՝ շահառու) ազգանունը, անունը, հայրանունը, բնակության վայրը, պահանջվող գույքի անվանումը և քանակը, հայտ-պահանջագրին կից ներկայացնում քաղվածք տվյալ ընտանիքի համար կազմած անհատական սոցիալական ծրագրից՝ ընտանիքի գույքային կարիքի, այն հիմնավորող հանգամանքների և առաջարկվող բնաիրային օգնության նկարագրության մասով:

6. Տարածքային մարմիրնների կողմից կազմված հայտ-պահանջագրերը Հայաստանի Հանրապետության մարզպետը (Երևանի քաղաքապետը) ներկայացնում է նախարարություն:

7. Նախարարությունը յուրաքանչյուր ամսվա առաջին 5 աշխատանքային օրերի ընթացքում ամփոփում է նախորդ ամսվա ընթացքում ստացված հայտ-պահանջագրերը, դրանք համադրում առկա բնաիրային օգնության հետ և հանձնման-ընդունման ակտի հիման վրա նախարարությունից կամ կազմակերպությունից կատարում Հայաստանի Հանրապետության մարզպետին (Երևանի քաղաքապետին) համապատասխան հատկացումներ:

8. Բնաիրային օգնության տեղափոխումը շահառուի բնակության վայր կազմակերպում է Հայաստանի Հանրապետության մարզպետը (Երևանի քաղաքապետը):

9. Բնաիրային օգնության տրամադրումը շահառուին իրականացնում է համապատասխան տարածքային մարմինը՝ բնաիրային օգնությունը ստանալու մասին ստացականի հիման վրա:

10. Ստացականում ներառվում են.

1) շահառուի անունը, ազգանունը,

2) անձը հաստատող փաստաթղթի տվյալները, բնակության հասցեն, հետախոսահամարը.

3) տրամադրվող բնաիրային օգնության անվանումը, քանակը, ինչպես նաև օգտագործված լինելու կամ չլինելու մասին տեղեկությունը.

4) ստորագրությունները՝ տրամադրող տարածքային մարմնի պատասխանատու աշխատողի և շահառուի.

5) ստացականը շահառուի կողմից ստորագրելու օրը, ամիսը, տարին:

11. Ստացականը կազմվում է երկու օրինակից, կնքվում է տարածքային մարմնի ղեկավարի կողմից, որից մեկը պահպանվում է շահառուի սոցիալական գործում, իսկ մյուսը՝ տրամադրվում է շահառուին:

12. Սույն կարգի 8-րդ կետով սահմանված տեղափոխումից հետո 10 աշխատանքային օրվա ընթացքում Հայաստանի Հանրապետության մարզպետը (Երևանի քաղաքապետը) նախարարությանն է տրամադրում տեղեկատվություն` բնաիրային օգնությունը շահառուներին տրամադրելու մասին:

**ՀԻՄՆԱՎՈՐՈՒՄ**

**«ԱՇԽԱՏԱՆՔԻ ԵՎ ՍՈՑԻԱԼԱԿԱՆ ՀԱՐՑԵՐԻ ՆԱԽԱՐԱՐՈՒԹՅԱՆ ԵՆԹԱԿԱՅՈՒԹՅԱՆ ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻՆ ԱՄՐԱՑՎԱԾ ԵՎ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՇԽԱՏԱՆՔԻ ԵՎ ՍՈՑԻԱԼԱԿԱՆ ՀԱՐՑԵՐԻ ՆԱԽԱՐԱՐՈՒԹՅԱՆ ԱՇԽԱՏԱԿԱԶՄ» ՊԵՏԱԿԱՆ ԿԱՌԱՎԱՐՉԱԿԱՆ ՀԻՄՆԱՐԿԻ ՀԱՇՎԵԿՇՌՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2003-2007 ԹՎԱԿԱՆՆԵՐԻ ՊԵՏԱԿԱՆ ԲՅՈՒՋԵՆԵՐԻ «ՊԵՏԱԿԱՆ ԱՋԱԿՑՈՒԹՅՈՒՆ ՀՀ ՄԱՆԿԱԿԱՆ ԽՆԱՄԱԿԱԼԱԿԱՆ ԿԱԶՄԱԿԵՐՊՈՒԹՅՈՒՆՆԵՐԻ ՇՐՋԱՆԱՎԱՐՏՆԵՐԻՆ»** **ԾՐԱԳՐԻ ՄՆԱՑՈՐԴ ՀԱՇՎԱՌՎԱԾ ԳՈՒՅՔԸ ՈՐՊԵՍ ԲՆԱԻՐԱՅԻՆ ՕԳՆՈՒԹՅՈՒՆ ՏՐԱՄԱԴՐԵԼՈՒ ԿԱՐԳՆ ՈՒ ՊԱՅՄԱՆՆԵՐԸ ՀԱՍՏԱՏԵԼՈՒ, ՈՐՊԵՍ ԲՆԱԻՐԱՅԻՆ ՕԳՆՈՒԹՅՈՒՆ ԳՈՒՅՔ ՏՐԱՄԱԴՐԵԼՈՒ, ԳՈՒՅՔ ՆՎԻՐԱԲԵՐԵԼՈՒ ԵՎ ԳՈՒՅՔ ԱՄՐԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |
| --- |
| **Իրավական ակտի ընդունման անհրաժեշտությունը** |
| «Աշխատանքի և սոցիալական հարցերի նախարարության ենթակայության պետական ոչ առևտրային կազմակերպություններին ամրացված և «Հայաստանի Հանրապետության աշխատանքի և սոցիալական հարցերի նախարարության աշխատակազմ» պետական կառավարչական հիմնարկի հաշվեկշռում Հայաստանի Հանրապետության 2003-2007 թվականների պետական բյուջեների «Պետական աջակցություն Հայաստանի Հանրապետության մանկական խնամակալական կազմակերպությունների շրջանավարտներին» ծրագրի մնացորդ հաշվառված գույքը որպես բնաիրային օգնություն տրամադրելու կարգն ու պայմանները հաստատելու, որպես բնաիրային օգնություն գույք տրամադրելու, գույք նվիրաբերելու և գույք ամրացնելու մասին» Կառավարության որոշման նախագիծը մշակվել է Հայաստանի Հանրապետության Քաղաքացիական օրենսգրքի 605-րդ հոդվածին, «Սոցիալական աջակցության մասին» Հայաստանի Հանրապետության օրենքի 11-րդ հոդվածին և «Պետական ոչ առևտրային կազմակերպությունների մասին» Հայաստանի Հանրապետության օրենքի 5-րդ հոդվածի 1-ին և 2-րդ մասերին համապատասխան։  Երեխաների իրավունքների պաշտպանության ոլորտի բարեփոխումների համատեքստում՝ աշխատանքի և սոցիալական հարցերի նախարարության (այսուհետ՝ նախարարություն) որդեգրած քաղաքականությունն ուղղված է երեխայի խնամքն ու դաստիարակությունն ընտանիքում ապահովելուն` շուրջօրյա հաստատություններից երեխաներին կենսաբանական ընտանիք վերադարձնելու, խնամակալության, որդեգրման հանձնելու, խնամատար ընտանիքում խնամքը կազմակերպելու, ինչպես նաև այդ հաստատություններում երեխաների թվի նվազեցմամբ և այլընտրանքային ծառայությունների ցանցի ընդլայնմամբ:  Նպատակ է հետապնդվում վերակազմակերպել նախարարության ենթակայության երեխաների շուրջօրյա խնամք և սոցիալական սպասարկում իրականացնող պետական ոչ առևտրային կազմակերպությունները երեխայի և ընտանիքի աջակցության կենտրոնների, դրանցում խնամվող երեխաներին ընտանիք տեղափոխելու նպատակով, իսկ սահմանված կարգով իրականացված կարիքների խորքային գնահատման արդյունքների հիման վրա այլընտրանքային ծառայություններ մատուցել կենսաբանական ընտանիք տեղափոխված, սոցիալապես անապահով ընտանիքների երեխաներին և նրանց ընտանիքներին։  Բարեփոխումները կրելու են շարունակական բնույթ և իրենց մեջ ընդգրկելու են ոչ միայն երեխաների խնամքի և պաշտպանության գիշերօթիկ հաստատությունները, այլև նախարարության համակարգի մանկատները։  Վերակազմակերպված կազմակերպությունների գործառույթները էականորեն տարբերվում են մինչ վերակազմակերպումն իրականացվող գործառույթներից, ինչի հետևանքով վերակազմակերպման արդյունքում գոյանում է գույք, որը անհրաժեշտ չէ նոր գործառույթների իրականացման համար։  Նախարարությունը նախատեսում է բարեփոխումների շրջանակներում կենսաբանական ընտանիք տեղափոխված երեխաների ընտանիքներին տրամադրել նաև գույք՝ դրա կարիքի առկայության դեպքում։ Աշխատանքներ են տարվում նաև այլ միջազգային և բարեգործական կազմակերպությունների հետ ընտանիք վերադարձած երեխաներին և նրանց ընտանիքներին ըստ գնահատված կարիքների աջակցություն տրամադրելու նպատակով:  Հարկ է նաև նշել, որ նախարարության կողմից ձեռնարկված պետական կազմակերպությունների վերակազմակերպումներին զուգընթաց՝ ոչ պետական ֆինանսական աղբյուրների հաշվին հանրապետությունում ստեղծվում են նաև երեխաներին և ընտանիքներին այլընտրանքային սոցիալական ծառայությունների տրամադրման նոր սուբյեկտներ, մասնավորապես. ընտանեկան խնամքի այլընտրանքային ծառայություններ մատուցող «Փոքր տներ», որոնց ստեղծման գործում նախատեսվում է, որ պետությունը մասնակցելու է համաֆինանսավորման սկզբունքով։  Մինչև 2008 թվականը՝ Հայաստանի Հանրապետության պետական բյուջեներով յուրաքանչյուր տարի նախատեսվում էր շուր 69.0 մլն դրամի միջոցներ՝ նախարարության ենթակայության պետական ոչ առևտրային կազմակերպությունների կարիքների համար անհրաժեշտ կենցաղային կահույք, սարքեր, սարքավորումներ և այլ կոշտ գույք ձեռք բերելու նպատակով։  Անցած ժամանակահատվածում պետական ոչ առևտրային կազմակերպությունների նշված գույքի կարիքի քիչ մասն է բավարարվել դոնոր հանրության միջոցների հաշվին, ինչի հետևանքով առկա է սուր պահանջ։ Նշված պահանջը հատկապես սուր է զգացվում նախարարության «Վարդենիսի նյարդահոգեբանական տուն-ինտերնատ» պետական ոչ առևտրային կազմակերպությունում (այսուհետ՝ տուն-ինտերնատ), որտեղ բնակվում են շուրջ 450 տարեցներ։  Մյուս կողմից, նախարարությունում առկա է Հայաստանի Հանրապետության 2003-2007 թվականների պետական բյուջեների «Պետական աջակցություն ՀՀ մանկական խնամակալական կազմակերպությունների շրջանավարտներին» ծրագրով նախատեսված միջոցների շրջանակներում ձեռք բերված և չօգտագործված, որպես վերոնշյալ ծրագրի մնացորդ նախարարության աշխատակազմի կառուցվածքային ստորաբաժանումների հաշվեկշռում հաշվառված գույք, որը պահեստավորված է երկար ժամանակ ոչ բարենպաստ պայմաններում և առկա է փչացման վտանգ։  Վերոգրյալով պայմանավորված՝ անհրաժեշտություն է առաջացել ընդունել Կառավարության որոշում, որը հնարավորություն կտա ինչպես վերակազմակերպված կազմակերպությունների գործառույթների իրականացման համար ոչ անհրաժեշտ և օգտագործված գույքը, այնպես էլ «Պետական աջակցություն ՀՀ մանկական խնամակալական կազմակերպությունների շրջանավարտներին» ծրագրով առկա գույքից, որպես բնաիրային օգնություն, գնահատված կարիքներին համապատասխան տրամադրել՝ ընտանիք տեղափոխված երեխաների ընտանիքներին, ինչպես նաև նվիրաբերել «Հայկական Կարիտաս» բարեսիրական հասարակական կազմակերպությանը՝ Վանաձոր քաղաքում կյանքի դժվարին իրավիճակում հայտնված երեխաներին այլընտրանքային ծառայությունների տրամադրման համար կազմակերպվող «Փոքր տան» կահավորման նպատակով և մասնակի լուծել տուն-ինտերնատի համար անհրաժեշտ գույքի հարցը։ |
| **Ընթացիկ իրավիճակը և խնդիրները** |
| Վերը նշված բարեփոխումների շրջանակներում՝ Հայաստանի Հանրապետության կառավարության 2016 թվականի օգոստոսի 11-ի N 831-Ն որոշմամբ՝ նախկին «Երևանի երեխաների խնամքի և պաշտպանության N 2 գիշերօթիկ հաստատություն» պետական ոչ առևտրային կազմակերպությունը վերանվանվել է «Երեխայի և ընտանիքի աջակցության կենտրոն» պետական ոչ առևտրային կազմակերպության։  Նշված կազմակերպության վերակազմակերպման արդյունքում գոյացել է կազմակերպությանը ամրացված՝ 5,834,888.0 դրամ սկզբնական և 955,538.0 դրամ մնացորդային արժեքով օգտագործված գույք (սառնարան պահարան, լվացքի մեքենա, մահճակալ և այլն), որը անհրաժեշտ չէ կազմակերպության հետագա գործունեության համար։  Բացի այդ, նախարարության ենթակայության Երևանի «Նորքի տուն-ինտերնատ» պետական ոչ առևտրային կազմակերպությունում պահեստավորված է Հայաստանի Հանրապետության 2003-2007 թվականների պետական բյուջեների «Պետական աջակցություն ՀՀ մանկական խնամակալական կազմակերպությունների շրջանավարտներին» ծրագրով նախատեսված միջոցների շրջանակներում ձեռք բերված և 14,114,700.0 դրամ արժողության չօգտագործված գույք (գազօջախ, բազմոց, աթոռ, ներքնակ, խոհանոցի կահույքի լրակազմ)։ Գույքը պահեստավորված է ոչ բարենպաստ պայմաններում և առկա է փչացման վտանգ։  2008 թվականին Հայաստանի Հանրապետության կառավարության կողմից կասեցվեց պետական բյուջեի «Պետական աջակցություն ՀՀ մանկական խնամակալական կազմակերպությունների շրջանավարտներին» ծրագիրը, որի շրջանակներում նախատեսված էր մանկատան շրջանավարտների համար ձեռք բերել մեկ սենյականոց բնակարաններ և դրանց կահավորման համար անհրաժեշտ գույք։  2003-2007 թվականների ընթացքում հայտարարված բազմաթիվ մրցույթների արդյունքում, որպես կանոն կահավորման համար անհրաժեշտ գույքը գնվում էր առաջին իսկ մրցույթի արդյունքում, իսկ բնակարանները չէին գնվում, իսկ կնքված պայմանագրերի շրջանակներում բնակարանները հանձվում էին զգալի ուշացումներով։ Ծրագրի կասեցումից հետո լուծարվեցին բնակարանների գնման պայմանգրերը և դրանց արժեքները՝ տույժերով և տուգանքներով հանդերձ վերադարձվեցին պետական բյուջե։  Ծրագրի կասեցման պահին գնված ընդհանուր 236 հավաքածու գույքից դեռևս չէր բաշխվել 72 հավաքածու։ Այնուհետև, սոցիալական բնակարանային ֆոնդի ստեղծումից հետո նշված գույքի գերակշիռ մասը ուղղվեց սոցիալական բնակարանների կահավորմանը։ |
| **Կարգավորման նպատակը և բնույթը** |
| Նախագծի նպատակը երեխայի ընտանիքում ապրելու իրավունքի իրացումն է, շուրջօրյա խնամքի հաստատություններից երեխաներին ընտանիք վերադարձնելն և այլընտրանքային ծառայությունների ցանցի ընդլայնումը, ինչպես նաև տարեցների տուն-ինտերնատում բնակվող տարեցներին մատուցվող ծառայությունների որակի բարձրացումը:  Նախագծով նախատեսվել է որպես սոցիալական աջակցություն գույք հատկացնել՝ ընտանիք վերադարցած երեխաների ընտանիքներին, նվիրաբերել ընտանեկան խնամքի այլընտրանքային ծառայություններ մատուցող ոչ պետական կազմակերպությանը, որպես պետության կողմից ներդրված համաֆինանսավորում, ինչպես նաև գույք ամրացնել տուն-ինտերնատին։ |
| **Նախագծի մշակման գործընթացում ներգրավված ինստիտուտները և անձինք** |
| Նախագիծը մշակվել է աշխատանքի և սոցիալական հարցերի նախարարության համապատասխան ստորաբաժանումների կողմից: |
| **Ակնկալվող արդյունքը** |
| Իրավական ակտի ընդունման արդյունքում կապահովվի երեխաների հետագա խնամքը ընտանիքում, կբարելավվի նրանց կյանքի որակը, կնպաստի նրանց ինտեգրմանը հասարակություն, ինչպես նաև հաստատություններ երեխաների մուտքի կանխարգելման ծրագրերին, ինչպես նաև կբարելավվի տուն-ինտերնատում բնակվող տարեցներին մատուցվող ծառայությունների որակը: |

**Տ Ե Ղ Ե Կ Ա Ն Ք**

**«ԱՇԽԱՏԱՆՔԻ ԵՎ ՍՈՑԻԱԼԱԿԱՆ ՀԱՐՑԵՐԻ ՆԱԽԱՐԱՐՈՒԹՅԱՆ ԵՆԹԱԿԱՅՈՒԹՅԱՆ ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻՆ ԱՄՐԱՑՎԱԾ ԵՎ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՇԽԱՏԱՆՔԻ ԵՎ ՍՈՑԻԱԼԱԿԱՆ ՀԱՐՑԵՐԻ ՆԱԽԱՐԱՐՈՒԹՅԱՆ ԱՇԽԱՏԱԿԱԶՄ» ՊԵՏԱԿԱՆ ԿԱՌԱՎԱՐՉԱԿԱՆ ՀԻՄՆԱՐԿԻ ՀԱՇՎԵԿՇՌՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2003-2007 ԹՎԱԿԱՆՆԵՐԻ ՊԵՏԱԿԱՆ ԲՅՈՒՋԵՆԵՐԻ «ՊԵՏԱԿԱՆ ԱՋԱԿՑՈՒԹՅՈՒՆ ՀՀ ՄԱՆԿԱԿԱՆ ԽՆԱՄԱԿԱԼԱԿԱՆ ԿԱԶՄԱԿԵՐՊՈՒԹՅՈՒՆՆԵՐԻ ՇՐՋԱՆԱՎԱՐՏՆԵՐԻՆ»** **ԾՐԱԳՐԻ ՄՆԱՑՈՐԴ ՀԱՇՎԱՌՎԱԾ ԳՈՒՅՔԸ ՈՐՊԵՍ ԲՆԱԻՐԱՅԻՆ ՕԳՆՈՒԹՅՈՒՆ ՏՐԱՄԱԴՐԵԼՈՒ ԿԱՐԳՆ ՈՒ ՊԱՅՄԱՆՆԵՐԸ ՀԱՍՏԱՏԵԼՈՒ, ՈՐՊԵՍ ԲՆԱԻՐԱՅԻՆ ՕԳՆՈՒԹՅՈՒՆ ԳՈՒՅՔ ՏՐԱՄԱԴՐԵԼՈՒ, ԳՈՒՅՔ ՆՎԻՐԱԲԵՐԵԼՈՒ ԵՎ ԳՈՒՅՔ ԱՄՐԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ՊԵՏԱԿԱՆ ԲՅՈՒՋԵՈՒՄ ԿԱՄ ՏԵՂԱԿԱՆ ԻՆՔՆԱԿԱՌԱՎԱՐՄԱՆ ՄԱՐՄԻՆՆԵՐԻ ԲՅՈՒՋԵՆԵՐՈՒՄ ԾԱԽՍԵՐԻ ԵՎ ԵԿԱՄՈՒՏՆԵՐԻ ԷԱԿԱՆ ԱՎԵԼԱՑՈՒՄՆԵՐԻ ԿԱՄ ՆՎԱԶԵՑՈՒՄՆԵՐԻ ՄԱՍԻՆ**

Որոշման ընդունման կապակցությամբ պետական բյուջեում ծախսերի և եկամուտների ավելացում կամ նվազեցում չի նախատեսվում:

**Տ Ե Ղ Ե Կ Ա Ն Ք**

**«ԱՇԽԱՏԱՆՔԻ ԵՎ ՍՈՑԻԱԼԱԿԱՆ ՀԱՐՑԵՐԻ ՆԱԽԱՐԱՐՈՒԹՅԱՆ ԵՆԹԱԿԱՅՈՒԹՅԱՆ ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅՈՒՆՆԵՐԻՆ ԱՄՐԱՑՎԱԾ ԵՎ «ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՇԽԱՏԱՆՔԻ ԵՎ ՍՈՑԻԱԼԱԿԱՆ ՀԱՐՑԵՐԻ ՆԱԽԱՐԱՐՈՒԹՅԱՆ ԱՇԽԱՏԱԿԱԶՄ» ՊԵՏԱԿԱՆ ԿԱՌԱՎԱՐՉԱԿԱՆ ՀԻՄՆԱՐԿԻ ՀԱՇՎԵԿՇՌՈՒՄ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2003-2007 ԹՎԱԿԱՆՆԵՐԻ ՊԵՏԱԿԱՆ ԲՅՈՒՋԵՆԵՐԻ «ՊԵՏԱԿԱՆ ԱՋԱԿՑՈՒԹՅՈՒՆ ՀՀ ՄԱՆԿԱԿԱՆ ԽՆԱՄԱԿԱԼԱԿԱՆ ԿԱԶՄԱԿԵՐՊՈՒԹՅՈՒՆՆԵՐԻ ՇՐՋԱՆԱՎԱՐՏՆԵՐԻՆ»** **ԾՐԱԳՐԻ ՄՆԱՑՈՐԴ ՀԱՇՎԱՌՎԱԾ ԳՈՒՅՔԸ ՈՐՊԵՍ ԲՆԱԻՐԱՅԻՆ ՕԳՆՈՒԹՅՈՒՆ ՏՐԱՄԱԴՐԵԼՈՒ ԿԱՐԳՆ ՈՒ ՊԱՅՄԱՆՆԵՐԸ ՀԱՍՏԱՏԵԼՈՒ, ՈՐՊԵՍ ԲՆԱԻՐԱՅԻՆ ՕԳՆՈՒԹՅՈՒՆ ԳՈՒՅՔ ՏՐԱՄԱԴՐԵԼՈՒ, ԳՈՒՅՔ ՆՎԻՐԱԲԵՐԵԼՈՒ ԵՎ ԳՈՒՅՔ ԱՄՐԱՑՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ ԱՌՆՉՈՒԹՅԱՄԲ ԸՆԴՈՒՆՎԵԼԻՔ ԱՅԼ ԻՐԱՎԱԿԱՆ ԱԿՏԵՐԻ ԿԱՄ ԴՐԱՆՑ ԸՆԴՈՒՆՄԱՆ ԱՆՀՐԱԺԵՇՏՈՒԹՅԱՆ ԲԱՑԱԿԱՅՈՒԹՅԱՆ ՄԱՍԻՆ**

Որոշման ընդունման առնչությամբ այլ իրավական ակտերում կամ դրանց ընդունման անհրաժեշտությունը բացակայում է:

|  |  |
| --- | --- |
| **1** | **Միջազգային պայմանագրերով ստանձնած պարտավորությունների հետ համապատասխանությունը** |
|  | Որոշման նախագծի կարգավորմանն առաջարկվող հարցերի մասով միջազգային պայմանագրերով պարտավորություններ չեն ստանձնվել: |
| **2** | **Հասարակությանը նախագծի վերաբերյալ իրազեկումը** |
|  | Նախագիծը տեղադրվել է Հայաստանի Հանրապետության աշխատանքի և սոցիալական հարցերի նախարարության e\_draft ինտերնետային կայքում` 2018 թվականի փետրվարի 15-ին: |

**Ա Մ Փ Ո Փ Ա Թ Ե Ր Թ**

**«ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2003-2007 ԹՎԱԿԱՆՆԵՐԻ ՊԵՏԱԿԱՆ ԲՅՈՒՋԵՆԵՐԻ «ՊԵՏԱԿԱՆ ԱՋԱԿՑՈՒԹՅՈՒՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՄԱՆԿԱԿԱՆ ԽՆԱՄԱԿԱԼԱԿԱՆ ԿԱԶՄԱԿԵՐՊՈՒԹՅՈՒՆՆԵՐԻ ՇՐՋԱՆԱՎԱՐՏՆԵՐԻՆ» ԾՐԱԳՐՈՎ ՆԱԽԱՏԵՍՎԱԾ ՄԻՋՈՑՆԵՐԻ ՇՐՋԱՆԱԿՆԵՐՈՒՄ ՁԵՌՔ ԲԵՐՎԱԾ ԵՎ ՉՕԳՏԱԳՈՐԾՎԱԾ, ԻՆՉՊԵՍ ՆԱԵՎ** **ԵՐԵԽԱՆԵՐԻ ԽՆԱՄՔԻ ԵՎ ՊԱՇՏՊԱՆՈՒԹՅԱՆ ԳԻՇԵՐՕԹԻԿ ՀԱՍՏԱՏՈՒԹՅՈՒՆՆԵՐԻ ՎԵՐԱԿԱԶՄԱԿԵՐՊՄԱՆ ԱՐԴՅՈՒՆՔՈՒՄ ԱԶԱՏՎԱԾ ԳՈՒՅՔԸ ՈՐՊԵՍ ԲՆԱԻՐԱՅԻՆ ՕԳՆՈՒԹՅՈՒՆ ՏՐԱՄԱԴՐԵԼՈՒ ԵՎ «ՎԱՐԴԵՆԻՍԻ ՆՅԱՐԴԱՀՈԳԵԲԱՆԱԿԱՆ ՏՈՒՆ-ԻՆՏԵՐՆԱՏ» ՊԵՏԱԿԱՆ ՈՉ ԱՌԵՎՏՐԱՅԻՆ ԿԱԶՄԱԿԵՐՊՈՒԹՅԱՆԸ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ԳՈՒՅՔ ՀԱՆՁՆԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ ՇԱՀԱԳՐԳԻՌ ՄԱՐՄԻՆՆԵՐԻ ԱՌԱՐԿՈՒԹՅՈՒՆՆԵՐԻ ԵՎ ԱՌԱՋԱՐԿՈՒԹՅՈՒՆՆԵՐԻ ՎԵՐԱԲԵՐՅԱԼ**

|  |  |  |  |
| --- | --- | --- | --- |
| **Հ/հ** | **Առարկության, առաջարկության հեղինակը, գրության ստացման ամսաթիվը, համարը** | **Առարկության, առաջարկության բովանդակությունը** | **Եզրակացություն** |
| 1. | ՀՀ ֆինանսների նախարարի  26.02.2018թ.  թիվ 01/9-1/3296-18 գրություն | Նախագծի 2-րդ կետի 4-րդ ենթակետում նշված է, որ կենսաբանական կամ սոցիալապես անապահով ընտանիքներին ՀՀ աշխատանքի և սոցիալական հարցերի նախարարության ենթակայության երեխաների խնամքի առանձին կազմակերպությունների գործառույթների իրականացման համար ոչ անհրաժեշտ օգտագործված գույքի, ինչպես նաև վերը նշված ծրագրի շրջանակում ձեռք բերված և չօգտագործված գույքի տրամադրման աշխատանքները (այդ թվում՝ նրանց բնակության հասցե տեղափոխումը) կազմակերպում է համապատասխան մարզպետը (Երևանի քաղաքապետը՝ համաձայնությամբ): Այդ կապակցությամբ անհրաժեշտ է հստակեցնել հիշյալ աշխատանքների կազմակերպման ֆինանսավորման աղբյուրները: | Ընդունվել է ի գիտություն։  Հարցի վերաբերյալ ՀՀ տարածքային կառավարման և զարգացման նախարարի և Երևանի քաղաքապետի կողմից առարկություն չի ներկայացվել։ |
| 2. | ՀՀ տարածքային կառավարման և զարգացման նախարարի  26.02.2018թ.  թիվ 01/15.2/1106-18 գրություն | ՀՀ կառավարության որոշման նախագծի վերաբերյալ առաջարկություններ և առարկություններ չկան: |  |
| 3. | ՀՀ ԿԱ պետական գույքի կառավարման վարչության պետի 22.02.2018թ.  թիվ 01/22.2/1303-18  գրություն | ՀՀ կառավարության որոշման նախագծի վերաբերյալ դիտողություններ և առաջարկություններ չկան: |  |
| 4. | Երևանի քաղաքապետի  21.02.2018թ. թիվ  01/7-11492հ գրություն | ՀՀ կառավարության որոշման նախագծի վերաբերյալ առաջարկություններ և դիտողություններ չկան։ |  |
| 5. | ՀՀ արդարադատության նախարարի  16.03.2018թ.  թիվ 01/4659-18 գրություն | Հայաստանի Հանրապետության կառավարության որոշման նախագծի (այսուհետ` Նախագիծ) 2-րդ կետի 1-ին ենթակում նախ, «նախարարի որոշման» բառերն անհրաժեշտ է փոխարինել «նախարարի հրամանի» բառերով` ղեկավարվելով «Իրավական ակտերի մասին» ՀՀ օրենքի 19-րդ հոդվածի 1-ի մասի դրույթներով, համաձայն որոնց` Հայաստանի Հանրապետության նախարարներն ընդունում են հրամաններ:  2. Նախագծի 1-ին կետով հաստատվող N 1 և 3-րդ կետով հաստատվող N 3 հավելվածների վերնագրերն ու վկայակոչված կետերում այս հավելվածների առնչությամբ առկա ձևակերպումներն անհրաժեշտ է համապատասխանեցնել միմյանց: | Ընդունվել է։  Նախագիծը լրամշակվել է։  Ընդունվել է։  Նախագիծը լրամշակվել է։ |
| 6. | ՀՀ կառավարության աշխատակազմի ղեկավարի (սոցիալական աջակցության վարչության եզրակացություն) 10.04.2018թ. թիվ 02/14.8/5694-18 գրություն | 1. Լրացուցիչ հիմնավորման կարիք ունի այն, թե ինչու է գույքը նախատեսվում տրամադրել նախագծով առաջարկվող կարգով, այլ ոչ՝ ՀՀ կառավարության 2015 թվականի օգոստոսի 31-ի N 984-Ն որոշմամբ սահմանված կարգով:  2. Պետական կամ ոչ պետական կազմակերպություններին՝ որպես բնաիրային օգնություն գույք տրամադրելը հակասում է «Սոցիալական աջակցության մասին» ՀՀ օրենքի 11-րդ հոդվածին (որին հղում է տրվում Նախագծի նախաբանում), քանի որ, ըստ վերը նշված հոդվածի 1-ին մասի, բնաիրային օգնությունն անձի հիմնական պահանջմունքները և սոցիալական կարիքները բավարարելու (կյանքի դժվարին իրավիճակը կանխարգելելու և (կամ) հաղթահարելու) նպատակով անձին (ընտանիքին, այլ սոցիալական խմբին) տրվող օգնությունն է:  3. Նախագծի 2-րդ կետով նկարագրված ընթացակարգում որևէ ժամկետ նշված չէ: Մասնավորապես, պարզ չէ, թե Նախագիծն ընդունվելուց հետո ե՞րբ է տարածքային գործակալությունը հայտ ձևավորելու և ներկայացնելու Նախարարություն, Նախարարի հրամանը ե՞րբ է ընդունվելու, համապատասխան մարզպետարանը ե՞րբ և ինչպե՞ս է տեղեկանալու, որ պետք է գույք տեղափոխի, ի՞նչ ժամկետում պետք է տեղափոխի և այլն:  4. Անհասկանալի է, թե Նախագծի 2-րդ կետի 2-րդ ենթակետի «բ» պարբերությունում նշված դիմողն ով է, քանի որ Նախագծում որևէ դիմումի մասին խոսք չկա:  5. Նախագծից պարզ չէ, թե 1-ին կետում նշված գույքն ու՞մ է պատկանում և ու՞մ է ամրացված, ինչի հետևանքով անհասկանալի է, թե ո՞վ ու ի՞նչ կարգով կարող է ընդունել այդ գույքն օտարելու մասին որոշումը:  6. Պարզ չէ նաև, թե յուրաքանչյուր ենթակետում նշված անձանց կատեգորիաներում ու՞մ է տրվելու առաջնահերթություն, ի՞նչ քանակներ են տրամադրվելու յուրաքանչյուր անձին:  7. Նախագծի 3-րդ կետն անհրաժեշտ է վերանայել, քանի որ, եթե գույքը հանդիսանում է մեկ կազմակերպության սեփականություն, ապա այն կարող է մեկ այլ կազմակերպության փոխանցվել միայն համապատասխան պայմանագրով: | Ընդունվել է։  Նախագիծը լրամշակվել է։ |
| 7. | Նախագիծը «e-draft.am» կայքում տեղադրվել է 2018թ. փետրվարի 15-ին: | Տեղեկանքը ներկայացվում է։ |  |